Նամյանջու

Նամյանջու (կոր.՝ 남양주시, 南陽州市, Namyangju-si), քաղաք Գյոնգի նահանգում Հարավային Կորեայում։


== Պատմություն ==
Սամհանի դարաշրջանում տարածքը, որի վրա գտնվում է ժամանակակից Նամյանջուն, մտավ Մահան ցեղային միության կազմի մեջ Կորիգուկ անվանբ։ Ավելի ուշ, երեք պետությունների դարաշրջանում տեղանքը մտավ Պեկչե պետության կազմի մեջ։ V դարում (475 թվական) տեղանքը անցավ Գոգուրեո պետությանը, և այնտեղ կազմավորովեց Չանհվա (Չանհվագուն) գավառը և Կոլինո (Կոլինոհյոն) շրջանը։ 553 թվականին տարածքը անցավ Սիլլա պետությանը։ 757 թվականին տեղի ունեցավ վարչական վերափոխում, որի արդյունքում այստեղ կազմավորովեցին մի քանի գավառներ՝ ներառելով Հանյան գավառը, որը 935 թվականին՝ Գորյո դինաստիայի դարաշրջանում, վերավանվեց Յանջու։ Ավելի ուշ Յանաջուի կազմում առաջացավ Հանյան շրջանը։ Կորեայի գրեթե ողջ պատմության ընթացքում այդ վայրը գտնվել է Յանջու գավառի կազմում։ Նամյանջուն (հարավային Յանջուն) առանձնացվեց Յանջուի կազմից 1980 թվականին՝ ստանալով գավառի կարգավիճակ։ Քաղաքի  կարգավիճակ ստացավ 1995 թվականին։


== Վարչական բաժանում ==

Նամյանջուն վարչապես բաժանվում է 5 իպի, 4 մյոնի և 6 տոնի (դոն)։ Տվյալներ 2008 թվականի բնակչության մասին։


== Աշխարհագրություն ==
Արևելիքից արևմուտք քաղաքը գտնվում է արևմտյան երկայնության 127°05′ և 127°31′-ի միջև, հյուսիսից հարավ` հյուսիսային լայնության 37°31′ և 37°41′ միջև։ Հյուսիսում սահմանակից է Փհոչհոն և Իհջոնբու քաղաքներին, արևելքում՝ Կապհյոն և Յանհպյոն գավառներին, հարավում՝ Հանամ քաղաքին, արևմուտքում՝ Կուրին և Սեուլին։
Լանդշաֆտը մեծամասամբ լեռնային է։ Քաղաքի սահմաններում տեղակայված լեռների բարձրությունը տեղ-տեղ գերազանցում է 800 մետրը։ Ամենաբարձր կետը Չհուննյոնսան լեռն է (축령산, 879 մ)։


== Տնտեսություն ==
Նամյանջունն ունի զարգացած ճանապարհային ենթակառուցվածք, նրա միջով անցնում են մի քանի ազգային մայրուղիներ, կա երկաթուղային կայարան։ Արդյունաբերության մեջ գերակշռում է կահույքի և տեքստիլի արտադրությունը։ Քաղաքի շրջակա գյուղատնտեսական հողերում հիմնականում մշակվում են բանջարեղեն և ծաղիկներ։ XXI դարի սկզբին կյանքի կոչվեց քաղաքի ներսում մեծ արդյունաբերական համալիր կառուցելու ծրագիրը։ Ծրագիրը նախատեսվում էր ավարտել մինչ 2016 թվականը։


== Տուրիզմ և տեսարժան վայրեր ==
Մոնղոլական ազգային գյուղ․ այնտեղ կարելի է իմանալ մոնղոլների կենցաղի մասին, համտեսել մոնղոլական սնունդ։ Գյուղի ընդհանուր հրապարակը մոտավորապես 10 հազար մ² է։
Բուդդայական եկեղեցիներ Սուջոնսա, Պոնսոնսա և Պուրամսա․ այդ տաճարների շինարարությունը հիմնականում սկսվել է Չոսոն դինաստիայի դարաշրջանում։ Այդ տաճարներում  պահվում են մի քանի առարկաներ, որոնք ներառված են գավառական և պետական ​​մակարդակի մշակութային զգալի ժառանգության ցուցակներում, մասնավորապես՝ Սուջոնսայի հինգհարկանի մեհյանը, Պոնսոնսայում պատի որմնանկարները և Պուրամսայում տպված աղյուսները։
Մորան մշակութային թանգարանը տեղակայված է Վոլսաննի վայրում։ Թանգարանի ընդհանուր մակերեսը ավելի քան 40 հազար մ² է՝ ներառյալ բացօթյա ցուցահանդեսը։ Թանգարանում ցուցադրված են հիմնականում կորեացի ժամանակակից քանդակագործների աշխատանքները։ Կա արվեստի պատմությանը նվիրված լրատվական նյութերի մեծ գրադարան և պահոց։
Սոհոյի գեղարվեստական պատկերասրահում կան նկարների ցուցահանդեսի և երաժշտական խմբերի միջոցացառումների սրահ։
Seoul Universal Studio կինոստուդիան բացվել է 1998 թվականի օգոստոսին։ Կինոստուդիայի գլխավոր հրապարակը զբաղեցնում է 132 հեկտար տարածք։ Այնտեղ նաև տեղակայված է  կինոարվեստի թանգարան և զվարճանքի այգի։
Չհուննյոնսան բուսաբանական այգին տեղակայված է Կապհյոն շրջանի սահմանին։ Կարգավիճակ է ստացել 1995 թվականին։ Այգու ընդհանուր տարածքը 772 հեկտար է։ Այգու տարածքում կան սպորտային հրապարակներ, ճամբարներ, դիտորդական  հրապարակներ, լեռնային տուրիզմի երկաթուղիներ։


== Քույր քաղաքներ ==
Նամյանջուն ունի մի շարք քույր քաղաքներ ինչպես երկրի ներսում, այնպես էլ արտերկրում։ 
Արտերկրում 

 Մեծ Բրիտանիա Դարտֆորտ (Կենտ), 1996 թվականից
 Մոնղոլիա Ուլան  Բատոր, 1998 թվականից
 Չինաստան Չանգժոու, 1999 թվականիցԵրկրի ներսում   

 Հարավային Կորեա Կանջին, 1999 թվականից
 Հարավային Կորեա Իոնվոլ, 2000 թվականից


== Խորհրդանիշներ ==
Ինչպես Հարավային Կորեայի մնացած քաղաքներն ու գավառները, Նամյանժուն նույնպես ունի մի շարք խորհրդանիշներ․ 

Ծառ․ Սոճի,  խորհրդանշում է քաղաքի բնակիչների ազնվությունն ու բարի ավանդույթները։
Ծաղիկ․ Ոսկեզանգ, խորհրդանշում է բարություն և հույս։
Թռչուն․ Փայտփորիկ, անձնավորում է քաղաքի էկոլոգիան և բնության խնամքը։
Թալիսմաններ․ Մալգիմի և Պուրիմի փայտփորիկ։


== Տես նաև ==
Հարավային Կորեայի քաղաքներ


== Ծանոթագրություններ ==


== Արտաքին հղումներ ==
Քաղաքի պաշտոնական կայք(անգլ.)
Galbijim Վիքի-հանրագիտարանում քաղաքի էջը(անգլ.)
Նամյանջուի տեսարժան վայրերը
Քաղաքի լուսանկարներ(կոր.)